laion/Wikipedia-Exotic huggingface dataset:
סלבטורה אדמו

סלבטורה אדאמו (Salvatore Adamo; נולד ב-1 בנובמבר 1943), המוכר יותר בשם אדאמו, הוא זמר ומוזיקאי בלגי יליד סיציליה. אדאמו שר בצרפתית ובאיטלקית, בגרמנית, בספרדית, ביפנית, ועוד. מכר למעלה מ-100 מיליון עותקים של תקליטים ודיסקים, וידוע בעיקר בזכות בלדות שקטות ולהיטי פופ משנות ה-60 וה-70. אדאמו נולד ב-1943 בקומיזו שבסיציליה, איטליה, הבכור בין שבעת ילדיהם של אנטוניו, כורה פחם, וקונצ'טה. בילדותו היגרו הוריו לבלגיה, לצורכי פרנסה, ושם גדל והתחנך בבית ספר קתולי. בשנות לימודיו בלט בכישרונו המוזיקלי ובגיל 17 זכה במקום הראשון בתחרות שירים של רדיו לוקסנבורג. שנתיים מאוחר יותר, ב-1963 הצליח הלהיט הראשון שלו "בלעדייך אמי (Sans toi, ma mie) שנכלל באלבום מצליח שנמכר במיליוני עותקים. הוא המשיך להקליט ולהופיע ולנפק להיטים שנמכרו במיליוני עותקים, כמו "הלילה" (La Nuit), אינשאללה, השלג נופל, ואחרים. בשנות ה-80, עם השינויים שחלו בסגנונות המוזיקליים בעולם, דעכה הקריירה של אדאמו. שיריו נחשבו כמשתייכים לדור הישן, וגם בעיות בריאות אילצו אותו לצמצם את עבודתו. במשך כ-15 שנים מיעט להופיע, אך בשנות ה-90 שב ומילא אולמות ביבשת אירופה ובכל רחבי העולם. בסך הכל נמכרו עד היום למעלה מ-100 מיליון אלבומים וסינגלים שלו. בסוף שנות ה-60 נשא לאשה את ניקול ונולדו להם שלושה ילדים. אביו, שהיה אמרגנו בתחילת דרכו, מת מטביעה בחוף סיציליה, אליה הגיע לביקור מולדת. אדאמו נבחר על ידי ארגון יוניצ"ף (ארגון האום למען הילד) לשמש כנציגו, ובמסגרת תפקידו זה ביקר בקוסובו בה התחוללה מלחמה, בבוסניה, בלבנון, בווייטנאם, אפגניסטן, ועוד. אדאמו נמנה עם הזמרים הבולטים בתרבות הישראלית של שנות ה-60 וה-70. להיטיו דורגו במקומות גבוהים במצעדי הפזמונים, זכו להשמעות רבות ברדיו, ונוגנו במסיבות הריקודים של השנים ההן. גם בעשורים הבאים המשיכו להיטיו להתנגן מעל גלי האתר והיו לפריטים חשובים בסמלי תקופת "הסיקסטיז" בישראל. באוקטובר 1966 ביקר אדאמו בישראל לסיבוב הופעות מעל 7 במות שונות ברחבי הארץ, באצטדיונים ואולמות מלאים במעריצים נלהבים. במהלך ביקורו סייר בעיר ירושלים שהייתה אז מחולקת בין ישראל וירדן. בעקבות הביקור כתב את השיר "אינשאללה" (Inchalla)– שיר המביע תקווה לשלום בין העמים במזרח התיכון. השיר היה לאחד מלהיטיו המוכרים ביותר בארץ ובעולם. להיט אחר שלו, "השלג נופל" (Tombe la neige), היה אף הוא להיט בלתי נשכח שממשיך להיות מושמע מעת לעת בפינות נוסטלגיות. וכמוהם: Amour perdu, Quand les roses, ואחרים. שנתיים מאוחר יותר, ב-1968, ביקר שוב בישראל. מדיה וקבצים בנושא סלבטורה אדמו בוויקישיתוף אתר האינטרנט הרשמי של סלבטורה אדמו (בצרפתית) סלבטורה אדמו, ברשת החברתית פייסבוק סלבטורה אדמו, במסד הנתונים הקולנועיים IMDb (באנגלית) סלבטורה אדמו, במסד הנתונים הקולנועיים KinoPoisk (ברוסית) סלבטורה אדמו, באתר אפל מיוזיק (באנגלית) סלבטורה אדמו, באתר ספוטיפיי סלבטורה אדמו, באתר Last.fm (באנגלית) סלבטורה אדמו, באתר AllMusic (באנגלית) סלבטורה אדמו, באתר MusicBrainz (באנגלית) סלבטורה אדמו, באתר דיזר סלבטורה אדמו, באתר Discogs (באנגלית) סלבטורה אדמו, באתר Songkick (באנגלית) סלבטורה אדמו, באתר SecondHandSongs סלבטורה אדמו, באתר DNCI סלבטורה אדמו, באתר בילבורד (באנגלית) אדאמו, הרומנטיקן של תקופת ה"יה...יה" דבר, 20 באוקטובר 1966 שיבתו של אדאמו, אביחי בקר, הארץ 04.07.2001 אדאמו: איני חושש מהחרם הערבי - מעריב, 18/10/1966
Fight Channel

Fight Channel הוא ערוץ טלוויזיה הנמצא בבעלות קבוצת Fight Channel. הערוץ עוסק בשידור אירועי ספורט של אמנויות לחימה שונות. משרדי הערוץ נמצאים בזאגרב, קרואטיה. כמו כן מפעיל הערוץ אתר אינטרנט מוביל בתחומו העוסק באמנויות לחימה. בנוסף מפעיל הערוץ גרסת פרימיום בשיטת שלם וצפה ובה משודר תוכן מחוץ ללוח השידורים הרגיל. בנוסף לשידורים של אירועי ספורט לחימה, משדר הערוץ גם סרטים דוקומנטריים ותוכניות חינוכיות בעניין אמנויות לחימה. הערוץ החל לפעול ב-28 במאי 2011 לאחר מספר שנות הקמה וגיוס עובדים. וכבר בעונת השידורים הראשונה של הערוץ הוא שידר כמאה שידורים חיים שונים של אירועי ספורט. כיום משודר הערוץ בקרואטיה, סלובניה, סרביה, מונטנגרו, בוסניה והרצגובינה, ומקדוניה. כמו כן ערוץ הפרימיום משודר בשתי פלטפורמות טלוויזיה קרואטיות. ב-2013 השיקה הקבוצה המנהלת את הערוץ את הגרסה הגלובלית שלו, הנקראת Fight Channel World. גרסה זו שונה מהערוץ עצמו כיוון שהיא כוללת תוכניות המותאמות לקהל רחב יותר, בעוד הערוץ עצמו מתמקד בעיקר בצופים החיים בדרום-מזרח אירופה. הגרסה הגלובלית של הערוץ משדרת שידורים חוזרים של אירועי ספורט, סרטים תיעודיים, תוכניות חינוכיות וסדרות כתובות. הגרסה הגלובלית החלה את שידורה בתאילנד ביוני 2013. 3sat Viasat 3 BNT 1 אתר האינטרנט הרשמי של Fight Channel (בקרואטית) Orsat Zovko podvukao FFC polusezonu: Tko su po njemu najbolji borci Final Fighta?, Fight Site (בקרואטית) (ארכיון)
ז'פרסון נסימנטו

ז'פרסון מוריירה נסימנטו (בפורטוגזית: Jefferson Moreira Nascimento; נולד ב-5 ביולי 1988 בקמפו פורמוזו, ברזיל) הוא כדורגלן ברזילאי המשחק בעמדת המגן השמאלי בספורטינג ליסבון. ז'פרסון החל את הקריירה שלו במולדתו, שבה הופיע ללא הצלחה רבה עבור "סאו קייטנו", "גוראטינגואטה", "פלמיירס" ו "גרמיו בארוארי". בקיץ 2010 הוא עבר ל"אשטוריל" הפורטוגזית. ב-29 באוגוסט במשחק נגד "מוריירנסה" הוא ערך את הופעת הבכורה שלו בליגת העל הפורטוגלית. ב-2 באוקטובר במשחק נגד "פנאפיאל", הוא הבקיע את השער הראשון שלו עבור הקבוצה החדשה. בסוף העונה, ז'פרסון חזר לברזיל, שם הוא ניסה שוב להגיע להישגים משמעותיים אבל למרות כל המאמצים הוא לא הצליח להתברג כשחקן מרכזי, לא ב"פלומיננסה" ולא ב"נאוטיקו" או בסנטה קרוז. ב-2012, ז'פרסון חזר לאשטוריל, שם הוא שיחק במשך עונה אחת. בקיץ 2013 הוא חתם על חוזה עם "ספורטינג" מליסבון. ב-18 באוגוסט במשחק נגד "ארוקה" ז'פרסון ערך את הופעת הבכורה שלו בהרכב "האריות". ב-1 במרץ 2014 במשחק נגד "ספורטינג בראגה" הוא הבקיע את השער הראשון מבעיטת עונשין. בעונת הבכורה שלו בליגה, ז'פרסון סיים עם הקבוצה במקום השני אליפות. ב-5 נובמבר במשחק ליגת האלופות נגד "שאלקה 04" הגרמנית, הוא הבקיע שער. ב-2015, הוא זכה עם ספורטינג בגביע הפורטוגזי ובהמשך הושאל לספורטינג בראגה. מדיה וקבצים בנושא ז'פרסון נסימנטו בוויקישיתוף ז'פרסון נסימנטו, באתר Transfermarkt ז'פרסון נסימנטו, באתר Soccerway ז'פרסון נסימנטו, באתר FootballDatabase.eu
יחסי הונגריה–מלזיה

יחסי הונגריה-מלזיה הם היחסים הדו-צדדיים בין הונגריה לבין פדרציית מלזיה. היחסים הדיפלומטיים בין המדינות כוננו ב-1969. שגרירות מלזיה בבודפשט הוקמה בשנת 1993. השגרירות ההונגרית נסגרה בשנת 2009 בשל משבר כלכלי. למרות זאת, היחסים הדיפלומטיים בין המדינות היו מיוצגים דרך שגרירות הונגריה באינדונזיה.בשנת 2015, נפתחה מחדש השגרירות ההונגרית. הונגריה ומלזיה מקיימות שיתוף פעולה מסחרי וכלכלי: בשנת 2015, שווי הסחורה שיוצאה ממלזיה להונגריה הגיעה לסך 331 מיליון דולר אמריקאי והיא כללה בעיקר מחשבים, טלפונים, גומי, מחשבונים ועוד. באותה שנה, שווי הסחורה שיוצאה מהונגריה למלזיה הגיעה לסך 152 מיליון דולר אמריקאי והיא כללה בעיקר מחשבים, טורבינות גז, מכוניות, אוכל חיות ועוד. בשנת 2014, שווי הסחורה שיוצאה ממלזיה להונגריה הגיעה לסך 262 מיליון דולר אמריקאי והיא כללה בעיקר מחשבים, חלקי מכוניות, טלפונים, מזגנים ועוד. באותה שנה, שווי הסחורה שיוצאה מהונגריה למלזיה הגיעה לסך 144 מיליון דולר אמריקאי והיא כללה בעיקר מחשבים, מכוניות, עץ, תקליטים, אוכל חיות ועוד. הונגריה מיוצגת במלזיה על ידי שגרירות בקואלה לומפור, בירת מלזיה. מלזיה מיוצגת בהונגריה על ידי שגרירות בבודפשט, בירת הונגריה. Diplomacy&Trade - diplomacy | interviews | hungary-and-the-countries-of-asean, www.dteurope.com (ארכיון) Malaysia waiting to be discovered | The Budapest Times, ‏2015-11-19 Hungary to close embassy in Malaysia - Nation | The Star Online, www.thestar.com.my "Hungarian Govt to re-open embassy in Malaysia". NST Online (באנגלית). 2015-01-16. נבדק ב-2018-04-26. Hungary to reopen its KL embassy - Latest - New Straits Times, ‏2014-01-13 Products that Malaysia exports to Hungary (2015), The Observatory of Economic Complexity (באנגלית)(הקישור אינו פעיל) Products that Malaysia imports from Hungary (2015), The Observatory of Economic Complexity (באנגלית) (ארכיון) Products that Malaysia exports to Hungary (2014), The Observatory of Economic Complexity (באנגלית) (ארכיון) Products that Malaysia imports from Hungary (2014), The Observatory of Economic Complexity (באנגלית) (ארכיון) "Embassy of the Republic of Hungary in Malaysia - Embassy WorldWide". Embassy WorldWide (באנגלית בריטית). נבדק ב-2018-04-26. "Embassy of Malaysia in Budapest, Hungary - Embassy WorldWide". Embassy WorldWide (באנגלית בריטית). נבדק ב-2018-04-26.
אגו (ערוץ)

אגו הוא ערוץ טלוויזיה ישראלי שקהל היעד שלו הוא גברים, הנמצא בבעלות חברת "ענני תקשורת". לערוץ היה ערוץ אח הנקרא אגו טוטאל. הערוץ הושק בשנת 2002 כערוץ טלוויזיה בכבלים המיועד לגברים בגילאי 18–45. בחודש יוני 2005 השתתף הערוץ במאבק נגד תאונות דרכים ושידר שישה סרטונים שהופקו על ידי האגף לבטיחות בדרכים של צה"ל. בשנת 2006 התאחד הערוץ עם ערוץ הגיימרים "Game One". לאחר האיחוד נוספה רצועת משחקי מחשב לערוץ. כיום משדר הערוץ תכנים המסווגים תחת הקטגוריות: תכנים בנושא רכב תכנים למבוגרים, שמשודרים מאוחר בלילה וחסומים בקוד גישה תוכני אקשן תכנים בנושא משחקי מחשב תכנים בנושאי אמנויות לחימה תכנים בנושאי ספורט אקסטרים תכנים בנושאי פוקר הימורים ערוץ אגו טוטאל הוא ערוץ אח שהושק ב-2011 ועלה לשידור ב-yes וב-HOT. הערוץ משדר בעיקר תכנים בנושאי אמנויות לחימה וספורט אקסטרים. הערוץ סיים את שידוריו בישראל ב-30 בדצמבר 2021. אתר האינטרנט הרשמי של אגו חגית פלג-רותם, ‏הגברים האמיתיים מאחורי ערוץ אגו, באתר גלובס, 13 באפריל 2005 דף הערוץ באתר HOT סמדר שילוני, ערוץ "game one" יתמזג עם ערוץ "אגו", 2 במרץ 2006 ערוץ "אגו" מצטרף למאבק בתאונות הדרכים, באתר nrg מעריב, ‏22 במאי 2005
ביג יורופיאן בבל צ'יימבר

ביג יורופיאן בבל צ'יימבר (באנגלית: Big European Bubble Chamber;‏ בראשי תיבות: BEBC) הוא גלאי חלקיקים מסוג "תא בועות" ששימש לחקר פיזיקת החלקיקים במרכז לחקר פיזיקת חלקיקים CERN. בעזרת גלאי תא בועות גילו פיזיקאים, בשנות הפעולה של גלאים אלו, חלקיקים חדשים שטרם ידעו על קיומם ותרמו רבות להבנה הפיזיקלית בנושא מבנה החומר. בנייתו של הגלאי החלה בשנת 1967 על ידי קבוצות מאיגוד גרמני (Heildelberg DESY), איגוד צרפתי (Ecole Polytechnique SACLAY), והמרכז לחקר פיזיקת חלקיקים (CERN). התמונות הראשונות שהופקו בגלאי בשנת 1973, כאשר ה״ביג יורופיאן בבר צ'יימבר״ קיבל לראשונה קרן חלקיקים ממאיץ החלקיקים הפרוטון סינכונטרון (PS). הגלאי "ביג יורופיאן בבל צ'יימבר" הוצא מכלל פעולה בשנת 1985. בשנות פעילותו סיפק הגלאי 6.3 מיליון תמונות לעשרים ושניים ניסויים הקשורים בנייטרינו או בהדרון. כ-600 מדענים מ50 מעבדות מרחבי העולם לקחו חלק בניתוחם של כ-3000 ק"מ של תמונות סטראו שנוצרו בגלאי. לאחר שהוצא משימוש הוא מוצג כעת בתערוכה בגן המיקרוקוסמוס ב- CERN. גלאי חלקיקים זה בנוי ממיכל מלא במימן נוזלי הנמצא במצב של חימום יתר, כאשר הגלאי נמצא בתוך שדה מגנטי אחיד. גוף הגלאי בנוי מנירוסטה קוטר הגלאי 3.7 מטרים וגובהו 4 מטרים. טמפרטורת הפעלה אופיינית 27K. לחץ יתר: 5 אטמוספירות. הגלאי מכיל 35 מ"ק נוזלים-מימן נוזלי מחומם, דיוטרום נוזלי או תערובת של ניאון-מימן. (רגישותם של נוזלים אלו מווסתת באמצעות בוכנה ניידת במשקל שתי טונות). תא בועות הוא מיכל מלא נוזלים המצויים בחימום יתר. הרחבת הבוכנה בגלאי, בסנכרון עם קרן חלקיקים טעונים שעוברים בתא, גורמים לירידה מהירה בלחץ הגלאי וכתוצאה מכך הנוזל מגיע לנקודת הרתיחה שלו. במהלך כל הרחבה של הבוכנה החלקיקים הטעונים מייננים את הנוזל לאורך המסלול בו הם עוברים. אנרגיית היינון מרתיחה את הנוזל ובכך גורמת להופעת בועות גז, ואלו יוצרות שובלי בועות המסמנים את מסלולי החלקיקים, על מנת לזהות את סוג החלקיק (טעון במטען כלשהו) התא בועות נמצא בתוך שדה מגנטי בשביל לזהות את סימן המטען וכן את התנע שלו. שובלי הבועות מצולמים על ידי מצלמות סטראו המוצבות על גג הגלאי, התמונות נבדקות על ידי מדענים אשר מחפשים חלקיקים חדשים. התמונות הראשונות מהגלאי תועדו בשנת 1973 כאשר הגלאי, ״ביג יורופיאן בבל צ'יימבר״ BEBC, קיבל לראשונה קרן ממאיץ החלקיקים PS (פרוטון- סינכרוטרון). לאחר כניסתו של מאיץ החלקיקים הSPS (סופר פרוטון סינכרוטרון) לפעולה, בשנת 1977, התחיל הבבל צ'יימבר לקבל אנרגיות גבוהות יותר של קרני הדרונים וניוטרינו (450GeV) בשל שיפור במקור הקרניים. מדיה וקבצים בנושא ביג יורופיאן בבל צ'יימבר בוויקישיתוף אתר הבית של סרן בנושא של גלאי החלקיקים ביג יורופיאן באבל צ'אמבר Archives of Big European Bubble Chamber, BEBC | CERN Scientific Information Service, library.cern (באנגלית)
פי-כושי (חילזון)

פי־כושי (נקרא גם יְפֵה־פֶּה; שם מדעי: Cypraea) הוא סוג של חילזון ימי במשפחת פי-כושיים. בסוג חילזון זה היו בעבר מספר רב של מינים, אך רבים מהם הופרדו לסוגים משלהם. הקונכייה של פי-כושי היא ייחודית למשפחה: הקונכייה העוברית מפותלת כמו שאר הקונכיות, אך כאשר החילזון גדל הקונכייה מכסה לחלוטין את הקונכייה העוברית והצריח בכיפה עבה, כאשר הפתח הוא חריץ צר בבסיסה, שבדרך כלל יש לאורכו מעין "שיניים" משני צידי הפתח. מראה זה העניק לקונכייה את השם "פי כושי". חלקה העליון צבעוני ועשיר בדוגמאות כגון נקודות, פסים, כתמים ועוד. גודלה בינוני: 2.5–5 סנטימטרים בדרך כלל. החילזון עצמו חי בסמוך לשוניות אלמוגים, הוא פעיל בלילה וניזון מאצות. בשל צבעוניותם והיותם רבים ומצויים, קונכיותיהם מבוקשות מאוד לצורכי אספנות. בעבר שימשו קונכיות של פי-כושי כמטבע במספר תרבויות עתיקות. במשך 4,000 שנה בכל אפריקה, דרום ומזרח אסיה שימשה הקונכייה ככסף. בראשית המאה ה-20 עדיין היה אפשר באוגנדה לשלם מיסים באמצעותה. פי-כושי פנתרי (Cypraea pantherina) - אילת. מגוון קונכיות פי-כושי איור של חילזון פי-כושי טיגריסי פי-כושי טיגריסי קונכיית יפה־פה פנתרי. מדיה וקבצים בנושא פי-כושי בוויקישיתוף פי-כושי, באתר ITIS (באנגלית) פי-כושי, באתר NCBI (באנגלית) פי-כושי, באתר האנציקלופדיה של החיים (באנגלית) פי-כושי, באתר GBIF (באנגלית) פי-כושי, באתר אנציקלופדיה בריטניקה (באנגלית) מיהם חלזונות הפי כושים?, באתר אנציקלופדיה אאוריקה לפי שם המין פִּי-כּוּשִׁי פַּנְתֵּרִי במילון בעלי חיים: רכיכות (תשס"ד), 2003, באתר האקדמיה ללשון העברית מונחים חדשים אושרו במליאת האקדמיה, באתר האקדמיה ללשון העברית, ‏4 בינואר 2024 המונח במילוני האקדמיה ללשון העברית | מונחי האקדמיה ללשון העברית, באתר השם "פי־כושי", ככתוב בדף המקושר, הוא שם מיושן ששונה בשנת תשפ"ד לשם "יפה־פה". "קיצור תולדות האנושות", יובל נח הררי עמ' 182 ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
פייבאק (WWE)

"פייבאק" (באנגלית: Payback או בעברית: "תגמול") הוא אחד מאירועי השלם וצפה של ארגון ההיאבקות האמריקאי, ה-WWE, ומשודר אחת לשנה בערוץ של ה-WWE Network. האירוע התקיים לראשונה בשנת 2013 כתחליף לאירוע "אין דרך החוצה" בחודש יוני. בשנת 2015 האירוע הוקדם בחודש לחודש מאי. ה-WWE החליפו תאריכים בין פייבאק לחוקי אקסטרים בשנת 2016, כשהאירוע פייבאק התקיים ב-1 במאי, בעוד שהאירוע חוקי אקסטרים התקיים ב-22 במאי, מה שהפך את פייבאק לאירוע ששימש כאירוע הראשון לאחר רסלמניה. בעקבות הרחבת המותגים לאחר האירוע באטלגראונד של שנת 2016, שנה לאחר מכן האירוע הוקדם שוב לחודש אפריל ושימש לראשונה כאירוע הבלעדי למותג Raw. האירוע היה אמור להיערך בשנת 2018, אך הוחלט לבטלו לאחר שה-WWE הודיעו שכל אירועי השלם וצפה שיתקיימו לאחר רסלמניה 34 יהיו בלעדיים לשני המותגים (גם Raw וגם סמאקדאון). באוגוסט 2020, האירוע חזר למתכונת אירועי השלם וצפה השנתיים. אתר האינטרנט הרשמי של פייבאק (באנגלית) ה-WWE מודיעים על אירוע חדש שייערך בחודש ינואר בשיקגו
יחסי מלזיה–צרפת

יחסי מלזיה–צרפת הם היחסים הדיפלומטיים שבין הרפובליקה הצרפתית לבין פדרציית מלזיה. היחסים בין המדינות החלו לאחר הכרזת העצמאות של פדרציית מלזיה ב-1957. שגריר מלזיה בצרפת ביקר בפריז בשנת 1959. במהלך כהונות ז'אק שיראק ומהתיר מוחמד, היחסים בין המדינות השתפרו משמעותית במיוחד בתחומי הכלכלה, הפוליטיקה ועוד. מאז שנות ה-60 של המאה ה-20 העניקה ממשלת צרפת מענקים ומלגות לסטודנטים מלזים בעיקר בתחומי המדע והטכנולוגיה. בעוד שבמלזיה, כ-100 סטודנטים צרפתיים לומדים במלזיה מדי שנה. צרפת היא אחת מהשותפים הצבאיים הגדולים והעיקריים של מלזיה. צרפת מספקת מדי שנה אספקת ציוד צבאי ושירותים ביטחוניים למלזיה. מאז שנות ה-90 של המאה ה-20, תעשיות צרפתיות החלו לשתף פעולה עם שותפותיהן המלזיות. בשנת 2002, צרפת בנתה שתי ספינות שנשלחו למלזיה ב-2009. צרפת ומלזיה מקיימות שיתוף פעולה מסחרי וכלכלי: בשנת 2014, שווי הסחורה שיוצאה ממלזיה לצרפת הגיעה לסך 2.39 מיליארד דולר אמריקאי והיא כללה בעיקר מעגלים חשמליים, טלפונים, מזגנים, מחשבים ומוצרי חשמל אחרים ועוד. באותה שנה, שווי הסחורה שיוצאה מצרפת למלזיה הגיעה לסך 3.62 מיליארד דולר אמריקאי והיא כללה בעיקר מטוסים, מסוקים, חלליות, גומי, מעגלים חשמליים ועוד. בשנת 2015, שווי הסחורה שיוצאה ממלזיה לצרפת הגיעה לסך 2.22 מיליארד דולר אמריקאי והיא כללה בעיקר טלפונים, מחשבים, מעגלים חשמליים, שמן דקלים ועוד. באותה שנה, שווי הסחורה שיוצאה מצרפת למלזיה הגיעה לסך 1.88 מיליארד דולר אמריקאי והיא כללה בעיקר מעגלים חשמליים, כלי רכב, מסוקים, מטוסים ועוד. מלזיה מיוצגת בצרפת על ידי שגרירות בפריז, בירת צרפת. צרפת מיוצגת במלזיה על ידי שגרירות ומחלקה בקואלה לומפור, בירת מלזיה. מדיה וקבצים בנושא יחסי מלזיה–צרפת בוויקישיתוף Malaysia and the European Union: Perspectives for the Twenty-first Century, LIT Verlag Münster, 2011. (באנגלית) France, Norway offer to sell arms MOVE TO ENHANCE TRADE RELATIONS: Nations keen to provide Malaysia with jet-fighters, copters and missiles - General - New Straits Times, ‏2013-12-31 Products that Malaysia exports to France (2014), The Observatory of Economic Complexity (באנגלית) (ארכיון) Products that Malaysia imports from France (2014), The Observatory of Economic Complexity (באנגלית) (ארכיון) Products that Malaysia exports to France (2015), The Observatory of Economic Complexity (באנגלית) (ארכיון) Products that Malaysia imports from France (2015), The Observatory of Economic Complexity (באנגלית) (ארכיון) "Embassy of Malaysia in Paris, France - Embassy WorldWide". Embassy WorldWide (באנגלית בריטית). נבדק ב-2018-04-26. "Embassy of France in Kuala Lumpur, Malaysia - Embassy WorldWide". Embassy WorldWide (באנגלית בריטית). נבדק ב-2018-04-26. "Consular Section of the Embassy of France in Kuala Lumpur, Malaysia - Embassy WorldWide". Embassy WorldWide (באנגלית בריטית). נבדק ב-2018-04-26.
Hollywood (שיר של מדונה)

Hollywood (בעברית: הוליווד) הוא סינגל של הזמרת מדונה מתוך אלבומה התשיעי, American Life. השיר יצא כסינגל השני מהאלבום ב-27 במאי 2003, על ידי חברות התקליטים האחים וורנר ומאבריק רקורדס. מאוחר יותר, הופיע השיר באלבום האוסף שלה Celebration. הוא נכתב והופק על ידי מדונה ומירווה אחמדזאי. מבחינה מוזיקלית, השיר הוא שיר דאנס פופ ופולק רוק ומבחינה לירית, הוא מדבר על העל התרבות האמריקאית ותאוות הבצע ומתמקד בהוליווד, קליפורניה, כמקום של כוכבות פופ, חלומות ואשליות. שירתה של מדונה בשיר צוינה "כשל ילדה קטנה". מבחינה מוזיקלית, מפיק השיר מירווה אחמדזאי, ניסה לשמור על פשטותו של השיר ולא לשלב בו כלים רבים מדי. לשיר נעשו מספר רמיקסים על ידי תקליטנים כמו ז'אק לו קונט, The Micronauts, פול אוקנפולד, וגם ויקטור קלדרון אשר יצאו באופן רשמי ברחבי העולם. מבקרי המוזיקה שיבחו את היותו של השיר כקליט, אך מתחו ביקורת על מילות השיר. השיר לא זכה להצלחה בארצות הברית כאשר לא הצליח להיכנס למצעד הבילבורד הוט 100, אך הצליח להגיע למקום הראשון במצעד שירי הדאנס קלאב ולמקום הרביעי במצעד המכירות. אם כי השיר זכה להצלחה במקומות אחרים בעולם למשל בקנדה הגיעה למקום החמישי והיה לשיר השישי ברציפות של מדונה שמגיע לעשירייה הפותחת במדינה ובנוסף, הגיע למקום הראשון בפינלנד, איטליה, רומניה ולמקום השני בהממלכה המאוחדת. באופן כללי, זכה השיר להצלחה באירופה כאשר הגיע למקום השלישי באירופה הוט 100. לשיר יצא וידאו קליפ אשר בוים על ידי ז'אן-בטיסט מונדינו ומדגיש את העליות והמורדות של הוליווד. לאחר פרסום הקליפ, הגיש בנו של הצלם הצרפתי גיא בורדין, תביעה פדרלית שהאשימה את מדונה בכך שהעתיקה מעבודתו של אביו והראה סצנות של הקליפ, בדומה לתצלומים של אביו שצולמו בשנות ה-80. השיר הוצג לראשונה בסיבוב הופעות לקידום האלבום, בגרסה אקוסטית. באוגוסט באותה השנה, היא ביצעה את השיר בטקס ה-VMA בהופעה הידועה עם בריטני ספירס, כריסטינה אגילרה, ומיסי אליוט, בה מדונה נישקה את ספירס ואגילרה על שפתיהן; הופעה שעוררה רעש רב בעולם ונחשבת עד היום לאחד מההופעות הידועות ביותר שהיו בטקס. מידע על הסינגל "Hollywood" באתר מיוזיק בריינז מידע על היצירה "Hollywood" באתר Discogs סרטון השיר "Hollywood" באתר יוטיוב Nielsen Business Media Inc, Billboard, Nielsen Business Media, Inc., 2003-05-24. (באנגלית)
מלקולם בארט

מלקולם בארט (באנגלית: Malcolm Barrett; נולד ב-22 באפריל 1980) הוא שחקן אמריקאי. את פרסומו הראשון קיבל כשגילם את ד"ר לם יואיט בסיטקום "אי אפשר בלי טד" (2009–2010) של רשת ABC, ולאחר מכן התפרסם מתפקידו בתור רופוס קרלין בסדרה "טיימלס" (2016–2018) ברשת NBC ובשל הופעתו בתור הובר בסדרה העל-טבעית "פריצ'ר" (2017–2018) מבית רשת AMC. גילם גם את סת' ריד בסדרת גיבורי העל "הבנים" (2019–2022) ואת האמרגן טד וייט (אנ') בסדרה "גאון" (2021) של נשיונל ג'יאוגרפיק. בארט נולד וגדל בברוקלין, ניו-יורק. ב-1998 הוא סיים את לימודיו בתיכון סטייווסנט (אנ') באיסט וילג', מנהטן לצד השחקן בילי אייכנר. ב-2002 סיים לימודי תואר ראשון בבית הספר לאמנויות ע"ש טיש (אנ') באוניברסיטת ניו יורק. בשנת 2000 קיבל את תפקידו הראשון בתפקיד אורח בסדרת הדרמה "The Beat" אשר שודרה ברשת UPN, שבוטלה לאחר שישה פרקים בלבד. שבעה פרקים נוספים צולמו לסדרה אך מעולם לא שודרו. בהמשך השנה שיחק בסרט הנקמה "King of the Jungle" בכיכובו של ג'ון לגוויזאמו. בארט הופיע מספר פעמים בסדרה "חוק וסדר". הוא הופיע בפרק של "הסופרנוס" כאורח בפרק הפיילוט של "פילדלפיה זורחת", ושיחק בפרק של הסדרה "מונק" . בשנת 2005 היה בין כוכבי סדרת המערכונים "The Sketch Show" ברשת Fox, המבוססת על תוכנית הבריטית באותו שם של רשת הטלוויזיה ITV. הסדרה בוטלה לאחר שישה פרקים. בשנת 2009 שיחק את סמל פורטר בסרט המלחמה זוכה פרס אוסקר "מטען הכאב" שביימה קתרין ביגלו. בשנים 2009–2010 גילם את אחת הדמויות הראשיות במשך שתי עונותיה של סדרת הסיטקום "אי אפשר בלי טד" ברשת ABC. בארט גילם את דמותו של ד"ר לם יואיט, אחד ממדעני המעבדה במחלקת המחקר של ורידיאן אשר גדל בצילה של אמו (קנדי אלכסנדר) מדענית בעלת שם. בשנת 2011 שיחק בתפקיד קטן בסרט "לארי קראון" בכיכובו של טום הנקס שאף ביים, הפיק וכתב. בשנים 2016–2018 כיכב בארט בשתי עונותיה של סדרת המדע-בדיוני "טיימלס" מבית רשת NBC. בסדרה, גילם את המהנדס רופוס קרלין. בשנים 2019–2022 גילם את דמותו של סת' ריד בסדרת גיבורי העל "הבנים" של אמזון פריים וידאו. בשנת 2017 לוהק לדמות חוזרת בעונה השנייה של סדרת העל טבעי "פריצ'ר" מבית רשת AMC. הוא גילם את דמותו של הובר, אחד מהתומכים הגדולים של גרייל. בשנה לאחר מכן, שב לעונה השלישית של הסדרה כדמות ראשית. בשנת 2021 גילם את טד וייט (אנ'), האמרגן ובעלה לשעבר של הזמרת אריתה פרנקלין בעונתה השלישית סדרת הדרמה ההיסטורית "גאון" של ערוץ נשיונל ג'יאוגרפיק. מדיה וקבצים בנושא מלקולם בארט בוויקישיתוף מלקולם בארט, ברשת החברתית אקס (טוויטר) מלקולם בארט, ברשת החברתית אינסטגרם מלקולם בארט, במסד הנתונים הקולנועיים IMDb (באנגלית) מלקולם בארט, באתר AllMovie (באנגלית) מלקולם בארט, במסד הנתונים הקולנועיים KinoPoisk (ברוסית)
ג'יי. בי. ביקרסטאף

ג'ון-בלייר "ג'יי. בי." ביקרסטאף (באנגלית: John-Blair "J. B." Bickerstaff; נולד ב-10 במרץ 1979) הוא מאמן כדורסל אמריקאי, המשמש כמאמן הראשי של קבוצת הדטרויט פיסטונס מליגת ה-NBA. בנו של המאמן והג'נרל מנג'ר ברני ביקרסטאף. ביקרסטאף נולד וגדל בעיר דנוור שבקולורדו. בשנת 1997 החל ללמוד באוניברסיטת המדינה של אורגון ולשחק בקבוצת הכדורסל שלה, ולאחר שנתיים עבר לאוניברסיטת מינסוטה. בעונתו האחרונה במינסוטה קלע 10.9 נקודות בממוצע למשחק מעמדת הסמול פורוורד, אך לא נבחר בדראפט ה-NBA‏ 2001. בשנת 2004 מונה לעוזר מאמן של קבוצת שארלוט בובקאטס, תחת אביו ברני שהיה המאמן הראשי. בשלוש עונותיו כעוזרו של אביו רשמו הבובקאטס מאזן כולל של 77 ניצחונות ו-169 הפסדים (31.3%). בשנת 2008 עבר למינסוטה טימברוולבס, שם שימש כעוזר המאמן של רנדי ויטמן, קווין מקהייל וקורט ראמביס עד שנת 2011. בשלוש עונותיו במינסוטה השיגה הקבוצה מאזן של 56 ניצחונות לעומת 190 הפסדים (22.8%). בעונת 2011/2012 חזר לשמש כעוזרו של מקהייל, לאחר שמונה לעוזר מאמן ביוסטון רוקטס. ב-4 העונות הבאות הציגו הרוקטס שיפור הדרגתי עד שבעונת 2014/2015 רשמו מאזן חיובי 56–26 והעפילו בפלייאוף עד שלב גמר המערב. לאחר שפתחה את עונת 2015/2016 עם 7 הפסדים ב-11 משחקיה הראשונים, פיטרה יוסטון את מקהייל ומינתה במקומו את ביקרסטאף כמאמנה הראשי. עד סיום אותה עונה העמידו הרוקטס מאזן חיובי 37–34, הודות ליכולת מצוינת של כוכבה ג'יימס הארדן, אך הודחו בסיבוב הפלייאוף הראשון מול גולדן סטייט ווריורס בתוצאה 1–4. לאחר ההדחה הודיע ביקרסטאף שלא ימשיך לאמן את הרוקטס, ובמקומו מונה מייק ד'אנטוני כמאמן הראשי. ביוני 2016 מונה ביקרסטאף לעוזר המאמן של דייוויד פיזדייל בממפיס גריזליס. בעונתו הראשונה בממפיס ניצחה הקבוצה 43 משחקים, והודחה בסיבוב הראשון של הפלייאוף על ידי סן אנטוניו ספרס בתוצאה 2–4. פציעה של רכז הקבוצה מייק קונלי במשחק ה-13 של עונת 2017/2018 אילצה אותו להחמיץ את כל המשך העונה, ולאחר שהפסידו בששת המשחקים הראשונים בלעדיו, פיטרו הגריזליס את פיזדייל ומינו את ביקרסטאף כמחליפו הזמני. עד סיום העונה, תחת ביקרסטאף, הפסידה ממפיס ב-50 משחקים וניצחה ב-15 בלבד, וסיימה את העונה עם המאזן השני הכי נמוך בליגה, 22–60 (26.8%). לקראת עונת 2018/2019 הכריזה ממפיס על מינויו של ביקרסטאף כמאמן הראשי הקבוע של הקבוצה. בסיום אותה עונה, בה רשמו הגריזליס מאזן שלילי 33–49, פוטר ביקרסטאף מתפקידו. במאי 2019 מונה לעוזרו של מאמן קליבלנד קאבלירס, ג'ון ביליין. בפברואר 2020 התפטר ביליין מתפקידו, וביקרסטאף מונה למחליפו כמאמן הראשי של הקבוצה. מדיה וקבצים בנושא ג'יי. בי. ביקרסטאף בוויקישיתוף פרופיל, באתר Sports-Reference סטטיסטיקות המכללות של ביקרסטאף, באתר sports-reference.com ביוגרפיה, באתר הרשמי של ה-NBA יוסטון מפטרת את מקהייל וממנה במקומו את ביקרסטאף, באתר הרשמי של הקבוצה, 18 בנובמבר 2015 סטטיסטיקות האימון של ביקרסטאף, באתר basketball-reference.com ביקרסטאף מודיע כי לא ימשיך לאמן את יוסטון, באתר chron.com,‏ 4 במאי 2016 ביקרסטאף ממונה לעוזר מאמן בממפיס, באתר הרשמי של הקבוצה, 8 ביוני 2016 ממפיס מפטרת את פיזדייל וממנה במקומו את ביקרסטאף, באתר הרשמי של הקבוצה, 27 בנובמבר 2017 Memphis Grizzlies name J.B. Bickerstaff Head Coach, באתר הרשמי של הקבוצה, 1 במאי 2018 Memphis Grizzlies announce restructuring of basketball operations department, באתר הקבוצה, 11 באפריל 2019 קליבלנד ממנה את ביקרסטאף כעוזר מאמן, באתר הקבוצה, 19 במאי 2019 ביליין מתפטר מתפקידו בקאבלירס, באתר הקבוצה, 19 בפברואר 2020